Ir-Regolament tal-Kummissjoni (KE) Nru 2011/2003
ta’ l-14 ta’ Novembru 2003
li jemenda l-Annessi I u III tar-Regolament tal-Kunsill (KEE) Nru 2377/90 li jistabbilixxi l-proċedura tal-Komunità għall-istabbiliment ta’ livelli massimi ta’ residwi ta’ prodotti mediċinali veterinarji fl-ikel li joriġina mill-annimali
(Test b’rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KEE) Nru 2377/90 tas-26 ta’ Ġunju 1990 li jistabilixxi l-proċedura tal-Komunità għall-istabbiliment ta’ limiti massimi ta’ residwi ta’ prodotti mediċinali veterinarji fl-ikel li joriġina mill-annimali [1], kif l-aħħar emendat bir-Regolament tal-Kummissjoni (KE) Nru 1873/1999 [2], u partikolarment l-Artikoli 6, 7 u 8 tiegħu,
Billi:
(1) Skond ir-regolament (KEE) Nru 2377/90, limiti massimi ta’ residwi għandhom ikunu stabbiliti progressivament għas-sustanzi farmakoloġikament attivi kollha li huma wżat fi ħdan il-Komunità fi prodotti mediċinali veterenarji intiżi għall-amministrazzjoni ta’ l-annimali li jipproduċu l-ikel.
(2) Il-limiti massimi ta’ residwi għandhom ikunu stabbiliti biss wara l-eżaminazzjoni fi ħdan il-Kumitat għall-Prodotti Mediċinali Veterinarji ta’ l-informazzjoni relevanti kollha li tikkonċerna s-sigurtà tar-residwi tas-sustanzi kkonċernati għal-konsumatur ta’ l-oġġetti ta’ l-ikel ta’ l-oriġini mill-annimali u l-impatt tar-residwi fuq l-indistrija tal-ipproċċessar ta’ l-oġġetti ta’ l-ikel.
(3) Fl-istabbeliment tal-limiti tar-residwi massimi għal residwi tal-prodotti mediċinali veterinarji fl-oġġetti ta’ l-ikel ta’ l-oriġini mill-annimali, huwa meħtieġ li jkunu speċifikati l-ispeċje ta’ l-annimali li fihom ir-residwi jistgħu jkunu preżenti, il-livelli li jistgħu jkunu preżenti f’kull waħda mill-insiġ taċ-ċelloli akwistati minn annimali ttrattati (iċ-ċelloli mmirati) u n-natura tar-residwi li hija relevanti għall-monitoraġġ tar-residwi (ir-residwi mmirati).
(4) Għall-kontroll tar-residwi, kif hemm provvediment dwar dan fil-leġislazzjoni xierqa tal-Komunità, il-limiti massimi tar-residwi għandhom normalment ikunu stabbiliti għaċ-ċelloli mmirati tal-fwied jew tal-kliewi. B’dana kollu, il-fwied u l-kliewi ta’ spiss huma mneħħija mill-karkassi li jkunu ttrasportati f’kummerċ internazzjonali, u l-limiti massimi ta’ residwi għandhom għalhekk ikunu wkoll stabbiliti għall-muskoli u ċ-ċelloli tax-xaħam.
(5) Fil-każ ta’ prodotti mediċinali veterinarji intiżi għall-użu fi tjur tal-bajd, annimali tal-ħalib jew naħal ta’ l-għasel, il-limiti massimi tar-residwi għandhom ukoll ikunu stabbiliti għal-bajd, għall-ħalib u għall-għasel.
(6) Il-Alphacypermethrin u Metamizole għandhom ikunu miżjuda fl-Anness I tar-Regolament (KEE) Nru 2377/90.
(7) Sabiex jippermetti għall-finalizzar tal-istudji xjentifi1i, il-Phoxim għandu jkun miżjud fl-Anness III tar-Regolament (KEE) Nru 2377/90.
(8) Perijodu adekwat għandu jkun imħolli qabel id-dħul fis-seħħ ta’ dan ir-Regolament sabiex jippermetti lill-Istati Membri li jwettqu xi aġġustamenti li jistgħu jkunu meħtieġa għall-awtorizzazzjonijiet li jseħħu fil-prodotti mediċinali veterinarji kkonċernati fis-suq li jkunu ġew mogħtija bi qbil mad-Direttiva 2001/82/KE [3] tal-Parlament Ewropew u tal-Kunsill sabiex ikunu meqjusa d-dispożizzjonijiet ta’ dan ir-Regolament.
(9) Il-miżuri li hemm provvediment dwarhom f’dan ir-Regolament huma bi qbil mal-opinjoni tal-Kumitat Permanenti dwar il-Prodotti Mediċinali Veterinarji,
ADOTTAT DAN IR-REGOLAMENT LI ĠEJ:
Artikolu 1
L-Annessi I u III tar-Regolament (KEE) 2377/90 huma b’dan emendati kif stabbilit fl-Anness ta’ dan.
Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jkun japplika mis-60 jum li jiġi wara l-pubblikazzjoni tiegħu.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta’ Novembru 2003.